
thai[r] godis with owt lafull cause; ffrom the infame wheroff
God defende owre kyng, and gyff hym grase to augmente [h]is
reaume in riches, welth, and prosperite, to his perpetuell laude
and worshippe. /&?w,the reaume off Ffraunce givith never ffrely
off thai[r] owne gode will any subsidie to thai[r] prince, because
the commons theroff be so pouere, as thai mey not give any
thyng off thai[r] owne godis.   And the kyng ther askith never
subsidie off [h]is nobles, ffor drede that yff he charged them so,
thai wolde confedre with the commons and peraventure putt
hym doune.   But oure commons be riche, and therfore thai
give to thair kynge, at somme tymes quinsimes and dessimes1,
and ofte tymes other grete subsidies, as he hath nede ffor the
gode and defence off his reaume.   How gret a subsidie was it,
when the reaume gaff to thair kyng a quinsime and a desime
quinqueniale, and the ix& fflese2 off thai[r] wolles, and also the
ix*11 shefe off ther graynes, ffor the terme off v yere!   This
myght thai not have done, yff thai hade ben impovershed be
thai[r] kyng, as be the commons off Ffraunce; nor suche a
graunte hath be made by any reaume of cristendome, off wich
any cronicle makith mencion; nor non other mey or hath
cause to do so.   Ffor thai have not so much ffredome in thaifr]
owne godis, nor be entreted by so ffaverable lawes as we be,
except a ffewe regions beffor specified.   Item, we se dayly,
how men that have lost thair godis and be ffallen into poverte,
becomme anon robbers and theves, wich wolde not have ben
soche, yff poverte hade not brought them therto.   Howe many
a theff then were like to be in this lande, yff all the commons
were pouere ?   The grettest surete trewly, and also the most
honour that may come to the kynge is, that [h]is reaume be riche
in every estate,   Ffor nothyng mey make [h]is people to arise,
but lakke off gode, or lakke off justice.   But yet sertanly when
thay lakke gode thai woll aryse, saying that thai lakke justice.
Nevertheles, yff thai be not pouere, thay will never aryse, but
yff ther prince so leve justice, that he give hym selff all to
tyranne. Only lak off harte and cowardisse kepen the Ffrenche-
men from rysynge.
Poverte is not the cause, whi the' commons off (Ffraunce

